ከሀገር ውጭና በትጥቅ የሚደረግ ትግል ዲሞክራሲን አያመጣም – አቶ ሌንጮ ለታ
ከሀገር ውጭና  በትጥቅ የሚደረግ ትግል ዲሞክራሲን እንደማያመጣ የኦሮሞ ዴሞክራሲያዊ ግንባር ሊቀመንበር አቶ ሌንጮ ለታ ገለጹ፡፡እንደ ሊቀመንበሩ ገለጻ ኢትዮጵያ ውስጥ ያለው የፖለቲካ ምህዳር መስተካከል ወደሃገራቸዉ ተመልሰዉ የፖለቲካ ተሳትፎ እንዲያደርጉ ምክኒያት እንደሆናቸው ጠቁመዋል፡፡ፓርቲዉ ከስድስት ዓመታት በፊት ጀምሮ በፖለቲካው ዘርፍ በህጋዊ መንገድ ለመንቀሳቀስ ቢስማማም በነበረው የፖለቲካ ምህዳር መጥበብና አለመስተካከል ሳይሳካ መቅረቱንም አቶ ሌንጮ አስረድተዋል፡፡በቀጣይም በመንግስት በኩል ያለውን መሻሻል ካዩ እና ከተወያዩ በኋላ በምን መልኩ በፖለቲካው እንደሚሳተፉ እንደሚወስኑም አዉስተዋል፡፡የትጥቅ  ትግልም ለውጥ እንደማያመጣ ሊቀመንበሩ ገልጸው ሌሎችም በሰላማዊ መንገድ ብቻ መታገል እንዳለባቸው ጠቁመዋል፡፡  የጠቅላይ ሚኒስትሩ የደህንነት ጉዳዮች አማካሪ አቶ አባዱላ ገመዳ በበኩላቸው የፖለቲካ ልዩነት ያላቸው አካላት በጠላትነት መፈረጅ የለባቸውም ብለዋል፡፡ከአሁን በኋላም ትግሉ መሆን ያለበት በሰላማዊ መንገድና በሃሳብ ብቻ እንደሆነ አቶ አባዱላ አስገንዝበዋል፡፡ 